30.06.2023

Sagsnr. 0

Oplysningspligt

LILIENDAL. HUMAN CAPITAL MANAGEMENT

1. FORMÅLET MED oplysningspligten
   1. Liliendal. Human Capital Management behandler i en række situationer personoplysninger om dig. Det sker blandt andet, når vi etablerer et kundeforhold, og vi leverer rådgivning, eller hvis du på anden måde kommer i kontakt med os via telefon eller e-mail, hvis du ansøger om job hos os, deltager i et kursus, et foredrag, en workshop, eller hvis du besøger vores hjemmeside.
   2. Vi skal som udgangspunkt sikre, at du informeres, hvis vi behandler dine personoplysninger. I visse tilfælde er vi dog forhindrede i at iagttage denne oplysningspligt.
   3. Denne oplysningspligt indeholder information om Liliendal. Human Capital Managements behandling af personoplysninger, som du kan læse mere om nedenfor.
2. DATAANSVARLIG

Den juridiske enhed, der er dataansvarlig for behandlingen af personoplysninger hos Liliendal. Human Capital Management er:

Liliendal. Human Capital Management  
CVR-nr.: 38564633  
Strandlodsvej 27K, st. th  
2300 København S

Den dataansvarliges kontaktperson er:

Betina Liliendal, Indehaver

Telefon: + 45 23221514

E-mail: betina@liliendal.dk

1. BEHANDLING AF PERSONOPLYSNINGER

**-**

|  |  |  |  |
| --- | --- | --- | --- |
| **KUNDEADMINISTRATION, FOREDRAG, WORKSHOPS OG KURSER** | | | |
| **Formål** | Liliendal. Human Capital Management behandler dine personoplysninger til brug for kundeadministration, afholdelse af foredrag, workshops og kurser. Formålet er at varetage kundeforholdet, herunder fakturering, kvalitetsstyring- og kontrol, samt for at administrere, styre og udvikle vores virksomhed og ydelser. | | |
| **Registrerede** | Kunder, deltagende i foredrag, workshops og kurser mv. | | |
| **Kategori af personoplysninger:** Almindelige personoplysninger  **Kilde:** Den registrerede selv.  **Tidsrum for behandling:** Oplysningerne slettes 5 år efter leveringen af rådgivningen, foredraget, workshoppen, kurset er afsluttet**.** | | | **x** |
| **Personoplysninger**  Almindelige personoplysninger, herunder Navn, adresse, e-mailadresse, telefonnummer, betalingsoplysninger mv. | **Behandlingsgrundlag**  Behandling af personoplysninger i forbindelse med kundeadministration, foredrag, workshops og kurser sker på grundlag af den registreredes samtykke, jf. databeskyttelsesforordningens artikel 6, stk. 1, litra a. | **Kategorier af modtagere**  Liliendal. Human Capital Management videregiver ikke dine personoplysninger.  Liliendal. Human Capital Management benytter ikke databehandlere. | |

1. BEHANDLINGSSIKKERHED
   1. Vi er forpligtede til at beskytte fortroligheden, integriteten og tilgængeligheden af vores kunders og andre relationers oplysninger, herunder personoplysninger. Vi prioriterer kundefortrolighed og informationssikkerhed højt, og vi er stærkt engagerede i at sikre en kontinuerlig beskyttelse af oplysninger. Vi har implementeret sikkerhedsforanstaltninger, der skal sikre databeskyttelse af såvel kundeoplysninger, personoplysninger som andre fortrolige oplysninger. Vi gennemfører regelmæssigt interne opfølgninger for at sikre en tilstrækkelig sikkerhed og efterlevelse af vores politikker.
2. DINE RETTIGHEDER SOM REGISTRERET
   1. Som registreret har du en række grundlæggende rettigheder. Disse rettigheder kan dog være begrænset, f.eks. hvis udlevering af oplysninger, som du ellers havde krav på at modtage, vil krænke andre personers rettigheder og frihedsrettigheder.

* **Tilbagekalde samtykke -**I det omfang, vores behandling af dine personoplysninger er baseret på dit samtykke, kan du til hver en tid trække dit samtykke tilbage. Tilbagekaldelsen berører ikke lovligheden af den behandling, vi har foretaget forud for tilbagekaldelsen. For at trække dit samtykke til vores behandling af dine personoplysninger tilbage, bedes du kontakte os.
* **Ret til indsigt -** Du har som udgangspunkt ret til at få oplyst, om Liliendal. Human Capital Management behandler personoplysninger om dig, og i givet fald hvilke personoplysninger, vi behandler om dig, og hvordan vi behandler dem, samt at få tilsendt en kopi heraf.
* **Ret til berigtigelse -** Du har ret til at få forkerte eller ufuldstændige personoplysninger rettet. Hvis oplysningerne er videregivet til andre, sikrer vi, at modtagerne informeres om rettelsen, hvis det er muligt og lovligt.
* **Ret til sletning -** Du kan have ret til at få slettet de personoplysninger, Liliendal. Human Capital Management behandler om dig. Hvis oplysningerne er videregivet til andre, sikrer vi, at modtagerne informeres om en evt. sletning, hvis det er muligt og lovligt.
* **Ret til begrænsning af behandling -** Du kan have ret til at få begrænset behandlingen af dine personoplysninger, så oplysningerne blot opbevares af Liliendal. Human Capital Management. Hvis oplysningerne er videregivet til andre, sikrer vi, at modtagerne informeres om en evt. begrænsning, hvis det er muligt og lovligt.
* **Ret til at transmittere personoplysninger ("dataportabilitet") -** Du har i visse tilfælde ret til i et struktureret, almindeligt anvendt og maskinlæsbart format at få udleveret de personoplysninger om dig, du har givet os og få overført oplysningerne til en anden dataansvarlig.
* **Ret til at gøre indsigelse mod Liliendal. Human Capital Managements behandling -** Du har i visse tilfælde ret til at gøre indsigelse mod vores behandling af dine oplysninger.

1. ÆNDRINGER I DENNE oplysningspligt
   1. Gennemsigtighed er et løbende ansvar, og vi opdaterer derfor løbende vores oplysningspligt. Oplysningspligten er senest opdateret den 30. juni 2023 (30.06.2023).
2. KONTAKT OG KLAGE
   1. Hvis du ønsker at klage over Liliendal. Human Capital Managements behandling af dine personoplysninger, bedes du sende en e-mail med detaljerne i din klage til betina@liliendal.dk. Vi vil behandle klagen og vende tilbage hurtigst muligt.
   2. Du har også ret til at klage til Datatilsynet:   
        
      Datatilsynet   
      Carl Jacobsens Vej 35  
      2500 Valby   
        
      Telefon: + 45 33193200   
      E-mail: dt@datatilsynet.dk
   3. For yderligere oplysninger om, hvordan du klager til Datatilsynet henvises til Datatilsynets hjemmeside [www.datatilsynet.dk](http://www.datatilsynet.dk).